Sulavesa pendopapago

La Sulavesa pendopapago ankaŭ Granda pendopapago (Loriculus stigmatus) estas malgranda papago kiu estas indiĝena de Sulaveso kaj proksimaj pli malgrandaj insuloj, Indonezio, kie ili vivas en arbaroj, duarangaj arbaroj kaj altaj manglejoj.


Aspekto kaj taksonomio
Kun totala longo de proksimume 15 cm, ĝi estas malgranda papago, sed estas la plej granda specio inter pendopapagoj. 

La plumaro de la nomiga subspecio estas ĝenerale verda kun malhela flaveca nuanco sur la mantelo, kaj ruĝa mentono, antaŭa rando de la flugiloj, pugo kaj krono (la ruĝa krono mankas ĉe inoj). Kompare kun tio, L. s. croconotus havas iomete pli palajn flugilojn kaj voston, kaj relative helan flavecan nuancon sur la dorso, dum L. s. quadricolor havas helan oranĝecflavan makulon sur la dorso, pli malgrandan ruĝan mentonmakulon, kaj iomete pli brilruĝan pugon. La Sulavesa pendopapago ŝatas manĝi fruktojn kiel papajo, kaj likenon.

Ĝi tradicie estis konsiderata monotipa, sed lastatempa laboro revalidigis la subspecion croconotus de insuloj Muna kaj Buton, kaj quadricolor de la Togian-insuloj, lasante la nomigan subspecion por la populacio en Sulaveso mem.Collar, N. J. (2007). Taxonomic notes on some insular Loriculus hanging-parrots. Bull. B.O.C. 127(2): 97-107. 

Reproduktado
Sulavesaj pendopapagoj nestas en arbaj kavaĵoj. Kutime estas tri ovoj en ĉiu ovodemetado. La femalo kovas la ovojn dum 20 tagoj kaj la papagidoj forlasas la neston ĉirkaŭ 33 tagojn post eloviĝo.

 Referencoj 



 Eksteraj ligiloj  

Kategorio:Birdoj de Indonezio
Kategorio:Papagedoj